
ELŐTERJESZTÉS
a Budapest XII. kerületi Lengyel Nemzetiségi Önkormányzat
Képviselő-testületének ülésére


Tárgy: Döntés hordozható hangfal beszerzéséről

Tisztelt Képviselő-testület!

A Budapest XII. kerületi Lengyel Nemzetiségi Önkormányzat korábban használt hordozható hangfala meghibásodott, ezért annak pótlása szükségessé vált. Az Önkormányzat rendezvényeinek, kulturális programjainak és közösségi eseményeinek megfelelő technikai feltételei érdekében indokolt egy új hangtechnikai eszköz beszerzése. A beszerzés tárgya egy Vonyx ST-014 típusú, 6,5″-os, 100 W teljesítményű, akkumulátoros hordozható hangfal, amely mikrofonbemenettel, MP3-lejátszási lehetőséggel és Bluetooth-kapcsolattal rendelkezik. Az eszköz mobilitása és sokoldalú felhasználhatósága lehetővé teszi az Önkormányzat rendezvényein és egyéb közösségi programjain felmerülő hangosítási feladatok ellátását. A hangfal beszerzésére bruttó 80.000 forint keretösszeget különít el Önkormányzatunk a 2026. évi költségvetés terhére. A vételár kiegyenlítése számla ellenében, bankkártyával történik. A meghibásodott eszköz pótlása hozzájárul az Önkormányzat rendezvényeinek zavartalan lebonyolításához, valamint a szükséges technikai feltételek folyamatos biztosításához.
Kérem a Képviselő-testületet az alábbi határozati javaslat elfogadására.

Határozati javaslat:

[bookmark: _GoBack]A Budapest XII. kerületi Lengyel Nemzetiségi Önkormányzat Képviselő-testülete úgy határoz, hogy a meghibásodott hangfal pózlása céljából egy darab Vonyx ST-014 típusú, 6,5″-os, 100 W teljesítményű, akkumulátoros hordozható hangfal beszerzését jóváhagyja bruttó 80 000 forint keretösszegben. Az összeg számla ellenében, bankkártyás fizetéssel kerül kiegyenlítésre, amelyet az Önkormányzat a 2026. évi költségvetés terhére biztosít. 

 (A döntéshozatal módja: egyszerű többség)

